ร้าน The Garden Grill Yakiniku อยู่ในซอยติวานนท์ 40 ขับรถมาได้อย่างเดียวละงานนี้ สำหรับร้านจริงๆเป็นส่วนของบ้านแล้วมาตกแต่งส่วนของสวนให้กลายเป็นร้าน
สำหรับเครื่องจิ้มที่นี่มี 5 อย่าง คือ วาซาบิ เกลือหิมาลายัน เป็นเกลือที่มีความเค็มค่อนข้างน้อย พริกไทยดำ น้ำจิ้มเนื้อย่าง ออกหวานเหมือนซอสเทอริยากิเจือจาง น้ำจิ้มซีฟู้ด ออกเปรี้ยวนำ เผ็ดตามนิดๆ
ครั้งนี้ขอแหวกแนวโดยเริ่มต้นที่ส่วนผักก่อน
เห็ดเข็มทอง ราดซอสมานิดเดียว
ชุดผักสด ประกอบด้วยผักกาดหอมและแตงกวา ผักกาดหอมกรอบ ออกขม ส่วนน้ำจิ้มหวานเค็ม คล้ายน้ำราดหมูแดง
หมวดของกินเล่น
ไก่ย่าง เป็นส่วนปีกไก่บน รสค่อนข้างจืดๆ ออกธรรมดาๆ
ไก่คาราเกะ ชิ้นเล็ก กรอบ ค่อนข้างจืด
หมวดข้าวและซุป
ข้าวกระเทียม หอมกลิ่นกระเทียม รสออกมันเค็มนิดๆ แต่หอมเจียวค่อนข้างเหนียว
ซุปสาหร่าย ใส ออกเค็มนิดๆ
หมวดเนื้อหมู
หมูนุ่ม เป็นเนื้อหมูหมัก รสออกเหวานนิดๆ
หมูคุโรบูตะ ชิ้นหนา เนื้อนุ่ม
หมวดอาหารทะเล
แซลมอน ร้านตั้งใจให้ติดก้างเพื่อว่าจะไม่เละ แต่ในทางปฎิบัติก็เละได้อยู่ดี หนังมีเกล็ดบ้าง
ปลาดอลลี่ เนื้อนุ่ม ธรรมดาๆ
หอยเชลล์ ตัวกลางๆ ไม่เล็กไป
และสุดยอดไฮไลต์ที่สั่งไปคือเนื้อวัววากิวระดับ A4 (ทางร้านคิดว่าถ้าใช้ A5 จะทำให้เลี่ยน กินได้ไม่เยอะ) โดยที่นี่มีทั้งหมด 10 แบบ คือ
Rib rosu (Rib eye) เนื้อส่วนซี่โครง เนื้อออกเหนียวนิดๆ ไม่ค่อยมัน
Zanbuton (Chunk) เนื้อส่วนคอ เนื้อนุ่มแต่มีความสากเล็กน้อย
Tan Shio (Tongue) ลิ้นวัวหมักเกลือ มีความหนานิดๆ นุ่มๆหนึบๆ
Karubi (Chuck rib) เนื้อส่วนอก ติดมัน เนื้อจะออกเหนียวนิดๆ
Harami (Skirt) เนื้อบริเวณกระบังลม นุ่มมาก มีความเหนียวให้เคี้ยวนิดๆ มันน้อย
Mizuji (Oyster blade) เนื้อส่วนไหล่ เป็นเนื้อที่นุ่มมากและมีความฉ่ำน้ำมากเช่นกัน
Tomo bara (Plate) เนื้อส่วนท้อง มีมันเยอะมาก ค่อนข้างหนึบๆ
Ichibo (Sirloin) เนื้อสันนอก นุมมาก มีมันติดอยู่
Here (Tenderloin) เนื้อสันใน นุ่มมาก แทบไม่มัน 
Kurimi เป็นเนื้อที่ผ่านการหมักด้วยซอสหมัก ออกเปรี้ยวนิดๆ หวานหน่อยๆ กินกับไข่แดงดิบ
หมวดของหวานและเครื่องดื่มเป็นแบบบริการตัวเอง
แตงโม มีการกรีดร่องให้กินได้ง่ายขึ้น แต่ไม่หวาน
เฉาก๊วย กลิ่นของเฉาก๊วยชัดเจน รสค่อนข้างขม
ชาเขียว คาดว่าเป็นโออิชิ เพราะหวาน